Suur stardiloendus algab Teatri väljakul 31. detsembril kell 22 ning selles saab kaasa lüüa igaüks. Tuleb vaid kas üksi või sõpradega astuda platsile püstitatud valgustatud tribüünile, mille taga särab kultuuripealinna aasta alguseni minuteid lugev elektrooniline kell. Igas minutis teeb fotokaamera ühe pildi ning kella 22-22.30 jõuavad värskelt valminud fotod kahele platsiäärsele hiidekraanile teistelegi vaatamiseks. Oma lähedaste ja sõpradega saab sel  moel pilti teha kuni kella 1 öösel, hiljem laetakse fotod internetti.